**Zmluva o vykonaní auditu**

**(zmluva)**

Uzatvorená v zmysle § 269 ods. 2 zákona č. 513/1991 Zb. obchodného zákonníka v znení neskorších predpisov,

a zákona č. 423/2015 Z. z. o štatutárnom audite

medzi

Audítor: **GemerAudit, spol. s r.o.** (v ďalšom texte „**audítor**“)

Sídlo: Šafárikova 65, 048 01 Rožňava

Štatutárny orgán: Ing. Vladimír Burkovský, konateľ

IČO: 31681301

DIČ: 2020937622

IČ DPH: SK 2020937622

Spoločnosť je zapísaná v obchodnom registri Okresného súdu Košice I, oddiel Sro, vložka 3843/V

a

Zákazník : **Základná škola Ferenca Kazincyho s vyučovacím jazykom maďarským** (v ďalšom texte **„škola“**)

Sídlo: Mierová ul. 45, 982 01 Tornaľa

Štatutárny orgán: Mgr. Katarína Nagyová, riaditeľ školy

IČO: 37833693

DIČ: 2021668022

(audítor a škola v ďalšom texte „**zmluvné strany**“)

1. **Predmet zmluvy**

Predmetom zmluvy je poskytovanie nasledovných služieb audítorom

1. Audit individuálnej účtovnej závierky školy zostavenej školou v súlade s právnymi predpismi Slovenskej republiky.
2. **Povinnosti zmluvných strán**
3. Práce audítora budú vykonané v súlade so zákonom č. 423/2015 Z. z. o štatutárnom audite a s Medzinárodnými audítorskými štandardmi.

Tieto štandardy vyžadujú aby audítor vykonal audit v súlade s etickými požiadavkami a aby ho naplánoval a vykonal tak, aby získal primerané uistenie, že finančné výkazy neobsahujú významné nesprávnosti. Audit zahŕňa overenie dôkazov, ktoré dokladujú sumy a vykázanie vo finančných výkazoch. Overenie dôkazov je založené na úsudku audítora, ktorý zohľadňuje riziko, že finančné výkazy obsahujú významné nesprávnosti, či v dôsledku podvodov alebo chýb. Audit ďalej obsahuje zhodnotenie použitých účtovných princípov a dôležitých odhadov, ktoré urobilo vedenie školy, ako aj zhodnotenie prezentácie finančných výkazov ako celku.

V dôsledku charakteru testov a iných prirodzených obmedzení auditu spolu s prirodzenými obmedzeniami systému účtovníctva a interného kontrolného systému, existuje nevyhnutné riziko, že niektoré významné nesprávnosti zostanú neodhalené.

V procese hodnotenia rizika audítor posúdi interné kontroly školy, ktoré sú spojené s prípravou finančných výkazov s cieľom vytvoriť audítorské postupy primerané okolnostiam a nie cieľom vyjadrenia názoru na efektívnosť interných kontrol školy. Avšak ak zistí v priebehu auditu finančných výkazov akékoľvek významné slabé miesta v koncepcii alebo implementácii interných kontrol týkajúcich sa finančného vykazovania, tieto zistenia a odporúčania uvedie v liste vedeniu školy.

Za zostavenie účtovnej závierky, za vedenie účtovníctva, ich úplnosť, preukaznosť a správnosť zodpovedá štatutárny orgán školy.

1. Škola sa zaväzuje umožniť audítorovi prístup ku všetkým účtovným a iným písomnostiam majúcim vzťah ku škole a ku všetkým zápisniciam z rokovaní kolektívnych orgánov školy, a to všetko bez obmedzenia obdobia, ktorého sa týkajú.
2. Audítor predloží škole zoznam dokladov a informácií, ktoré budú nevyhnutné k vykonaniu auditu a ktoré škola pripraví k dátumu zahájenia jednotlivých etáp auditu. **Jedna kópia každého vyžadovaného dokladu musí byť pripravená pre potreby audítora a musí byť k dispozícii pri zahájení jednotlivých etáp auditu.**
3. Prístup k auditu, rozsah auditu, zistenia a výsledky auditu prerokuje audítor s riaditeľom školy, ktorý je na to oprávnenou osobou.
4. Škola poskytne audítorovi aktuálne prehlásenie vedenia školy k dátumu audítorských správ.
5. Audítor spracúva a chráni osobné údaje v súlade s ustanoveniami Nariadenia Európskeho Parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „GDPR“) a zákona č. 18/2018 Z.z. o ochrane osobných údajov a o zmene a doplnení niektorých zákonov (ďalej len „Zákon o ochrane osobných údajov“), ako aj so všetkými všeobecne záväznými právnymi predpismi, ktoré ich vykonávajú. Počas predzmluvných vzťahov, ako aj počas samotného poskytovania služieb zo strany audítora, odberateľ služby môže poskytovať audítorovi osobné údaje rôznych fyzických osôb. Odberateľ služby týmto prehlasuje, že je oprávnený tieto osobné údaje audítorovi poskytnúť. Audítor sa pre účely tejto zmluvy považuje za prevádzkovateľa týchto osobných údajov v zmysle čl.  4 ods. 7 GDPR a/alebo § 5 písm. o) Zákona o ochrane osobných údajov.
6. **Výsledné správy**

Podľa článku I. tejto zmluvy budú vydané nasledovné správy

1. Správa audítora o individuálnej účtovnej závierke v súlade s právnymi predpismi Slovenskej republiky v slovenskom jazyku. Škole doručíme 1 výtlačok tejto správy.
2. **Termíny vykonania auditu**
3. Audítor bude vykonávať audítorské práce v priestoroch školy v období od uzavretia zmluvy.
4. Škola predloží audítorovi podklady potrebné pre audit na základe požiadavky na dokumenty, ktoré audítor zašle škole pred konaním auditu. Navyše, jedna kópia všetkých dokladov požadovaných audítorom v zozname dokladov musí byť audítorovi k dispozícii pri zahájení audítorských prác auditu.
5. Škola poskytne audítorovi všetky doklady potrebné pre vydanie správy audítora o individuálnej účtovnej závierke pripravenej školou v súlade s právnymi predpismi Slovenskej republiky.
6. Audítor vydá správu audítora o individuálnej účtovnej závierke školy pripravenej školou v súlade s právnymi predpismi Slovenskej republiky, najneskôr do 3 týždňov po obdržaní všetkých požadovaných dokladov podľa bodu 2.
7. Ak škola poskytne audítorovi požadované informácie alebo overovanú účtovnú závierku alebo iné overované dokumenty s oneskorením alebo nezaistí audítorovi prístup ku všetkým účtovným záznamom, účtovným dokladom a dokumentom školy a majetku školy v súlade so štandardnými ustanoveniami a podmienkami zákazky auditu v dohodnutých termínoch, je audítor oprávnený vydať príslušnú správu týkajúcu sa účtovnej závierky a iných overovaných subjektov so zhodným oneskorením. Toto oneskorenie nebude predstavovať porušenie tejto zmluvy.
8. **Cena a platobné podmienky**
9. Za poskytnutie služieb podľa článku I. škola zaplatí audítorovi cenu vo výške 1.000 € bez DPH, 1.200 € s DPH . Cena zahrňuje vedľajšie výdavky a cestovné náklady.
10. Faktúry budú vystavované nasledovným spôsobom:
* priebežne podľa dokončenia jednotlivých etáp

|  |  |
| --- | --- |
| **I. etapa** : | plánovanie auditu, priebežné audity, predbežné audítorské postupy |
| **II. etapa** : | záverečné práce auditu  |
| **III. etapa** : | vypracovanie správy a listu odporúčaní |

Všetky faktúry vystavené audítorom podľa tejto zmluvy budú splatné do 7 dní odo dňa ich vystavenia.

1. Vyššie uvedená cena platí za podmienky štandardného priebehu prác a závisí hlavne od:
* včasného dodania dokladov a informácií nevyhnutných pre vykonanie auditu, pričom všetky doklady požadované v zozname dokladov musí mať audítor k dispozícii k zahájeniu jednotlivých etáp auditu.
* dostatočnej disponibility zodpovedných pracovníkov školy po celú dobu vykonávania audítorských prác.

V prípade, že dôjde k porušeniu podmienok štandardného priebehu prác uvedeného v tomto článku a škola neposkytne audítorovi požadované informácie, alebo overovanú účtovnú závierku alebo iné overované dokumenty alebo ich predloží s oneskorením, alebo nezaistí audítorovi prístup ku všetkým účtovným knihám, účtovným dokladom, dokumentom a k majetku školy, a audítor z tohto dôvodu strávi vykonávaním prác viac času ako bolo dohodnuté touto zmluvou, je audítor oprávnený zvýšiť cenu stanovenú v tejto zmluve za každý deň prác nad rámec tejto zmluvy a požadovať zaplatenie dodatočných vedľajších nákladov.

Zvýšenie ceny bude zodpovedať dodatočnému času, ktorý strávia pracovníci audítora pri vykonávaní auditu podľa článku I. v súvislosti s oneskorením poskytnutia informácií a dokumentov zo strany školy.

1. **Platnosť zmluvy**

V prípade, že škola zmluvu vypovie, je povinná uhradiť audítorovi celkové nezaplatené honoráre.

1. **Záverečné ustanovenia**

Práva a povinnosti strán, ktoré nie sú ustanovené v tejto zmluve sa riadia zákonom č. 513/1991 Zb. obchodným zákonníkom, a ostatnými právnymi predpismi Slovenskej republiky.

Audítor je povinný zachovať mlčanlivosť o všetkých skutočnostiach, o ktorých sa dozvedel v súvislosti s poskytovaním služieb špecifikovaných v tejto zmluve, v zmysle §32 zákona o štatutárnom audite, okrem výnimiek stanovených v §32. Zachovanie mlčanlivosti sa nevzťahuje na zabezpečenie splnenia požiadaviek na preverenie kvality auditu podľa interných zásad a postupov SKAU a medzinárodných štandardov na kontrolu kvality (ISQC 1 - kontrola kvality pre firmy, ktoré vykonávajú audity a preverenia finančných výkazov a zákazky na ostatné uisťovacie a súvisiace služby).

Ak má odberateľ povinnosť zverejňovať uzatvorené zmluvy v zmysle zákona č. 211/2000 Z.z. o slobodnom prístupe k informáciám a o zmene a doplnení niektorých zákonov v aktuálnom znení, je povinný zverejniť túto zmluvu a informovať dodávateľa o jej zverejnení. Ak táto zmluva nie je zverejnená v zmysle uvedeného zákona, dodávateľ nie je povinný vydať správu audítora

Akékoľvek zmeny alebo dodatky k tejto zmluve musia byť vypracované písomne v rovnakom počte originálov ako zmluva.

Táto zmluva je vypracovaná v dvoch origináloch v slovenskom jazyku. Prípadné kópie tejto zmluvy v inom jazyku majú len informatívnu povahu a nemajú platnosť zmluvy.

Táto zmluva nadobudla platnosť podpisom obidvoma zmluvnými stranami.

V Rožňave, 23.9.2021 V Tornali,

........................................ ...................................

 GemerAudit, spol. s r.o. Základná škola Ferenca Kazincyho

 Ing. Vladimír Burkovský Mgr. Katarína Nagyová

 konateľ spoločnosti riaditeľ školy